Ameerika paalia
Ameerika paalia ehk oja-mägihõrnas (Salvelinus fontinalis) on kalaliik, kes kuulub lõhelaste (Salmonidae) sugukonda ja paaliate (Salvelinus) perekonda. Ameerika paalia looduslikuks levilaks on Põhja-Ameerika idapoolsed osariigid ja Kanada. Tänapäevaks on teda asustatud mujale Põhja-Ameerikas ja ka mõnda Euroopa riiki. Ameerika paalia on üheksa USA osariigi (Michigani, New Hampshire'i, Lääne-Virginia, New Jersey, New Yorgi, Pennsylvania, Põhja-Carolina, Vermonti ja Virginia osariigi) ametlik tunnuskala. Lisaks on ameerika paalia ka Kanada Nova Scotia provintsi ametlik tunnuskala.